CELEX: 32019D0222
Language: el
Date: 2018-12-20 00:00:00
Title: Απόφαση (ΕΕ) 2019/222 του Συμβουλίου, της 20ής Δεκεμβρίου 2018, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ-ΠΑ

7.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 35/32
               
            
         ΑΠΟΦΑΣΗ (ΕΕ) 2019/222 ΤΟΥ ΣΥΜΒΟΥΛΙΟΥ
         της 20ής Δεκεμβρίου 2018
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ-ΠΑ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής και του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1) («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
                  
               
                     (2)
                  
                  
                     Τα μέρη συμφωνούν ότι το υφιστάμενο σχέδιο δράσης για την ΕΕ και την Παλαιστινιακή Αρχή (σχέδιο δράσης ΕΕ-ΠΑ) εξακολουθεί να αντικατοπτρίζει την προνομιακή εταιρική σχέση ΕΕ-ΠΑ και να στηρίζει την εφαρμογή της ενδιάμεσης συμφωνίας σύνδεσης.
                  
               
                     (3)
                  
                  
                     Σύμφωνα με το άρθρο 63 της ενδιάμεσης συμφωνίας σύνδεσης, η Μεικτή Επιτροπή μπορεί να λαμβάνει αποφάσεις και να διατυπώνει τις κατάλληλες συστάσεις.
                  
               
                     (4)
                  
                  
                     Η Μεικτή Επιτροπή πρόκειται να εγκρίνει σύσταση σχετικά με την παράταση κατά τρία έτη του σχεδίου δράσης ΕΕ – ΠΑ με γραπτή διαδικασία.
                  
               
                     (5)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της Μεικτής Επιτροπής, δεδομένου ότι η σύσταση θα παράγει έννομα αποτελέσματα.
                  
               
                     (6)
                  
                  
                     Η παράταση του σχεδίου δράσης ΕΕ-ΠΑ κατά τρία έτη θα δώσει στα μέρη πλήρη δυνατότητα να προωθήσουν τη συνεργασία τους για τα επόμενα έτη, συμπεριλαμβανομένης της πιθανής διαπραγμάτευσης για τις προτεραιότητες της συνεργασίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ-ΠΑ, βασίζεται στο σχέδιο σύστασης της Μεικτής Επιτροπής που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Δεκεμβρίου 2018.
            
               
                  Για το Συμβούλιο
               
               
                  Η Πρόεδρος
               
               E. KÖSTINGER
            
         
         
            (1)  ΕΕ L 187 της 16.7.1997, σ. 3.
      
      
         
            ΣΧΕΔΙΟ
            ΣΥΣΤΑΣΗ αριθ. …/… ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΟΑΠ
            της …
            με την οποία εγκρίνεται η παράταση του σχεδίου δράσης ΕΕ-ΠΑ
            Η ΜΕΙΚΤΗ ΕΠΙΤΡΟΠΗ ΕΕ-ΟΑΠ,
            Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1),
            Εκτιμώντας τα ακόλουθα:
            
                        (1)
                     
                     
                        Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
                     
                  
                        (2)
                     
                     
                        Σύμφωνα με το άρθρο 63 της ενδιάμεσης συμφωνίας σύνδεσης, η Μεικτή Επιτροπή μπορεί να λαμβάνει αποφάσεις και να διατυπώνει τις κατάλληλες συστάσεις.
                     
                  
                        (3)
                     
                     
                        Το άρθρο 10 του εσωτερικού κανονισμού της Μεικτής Επιτροπής προβλέπει τη δυνατότητα λήψης αποφάσεων μέσω γραπτής διαδικασίας μεταξύ συνόδων, εφόσον συμφωνούν αμφότερα τα μέρη.
                     
                  
                        (4)
                     
                     
                        Η παράταση του σχεδίου δράσης ΕΕ-ΠΑ κατά τρία έτη θα δώσει στα μέρη τη δυνατότητα να προωθήσουν τη συνεργασία τους για τα επόμενα έτη, συμπεριλαμβανομένης της πιθανής διαπραγμάτευσης για τις προτεραιότητες της συνεργασίας,
                     
                  ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
            
               Άρθρο 1
               Η Μεικτή Επιτροπή συνιστά, με γραπτή διαδικασία, να παραταθεί το σχέδιο δράσης ΕΕ-ΠΑ για τρία έτη από την ημερομηνία έγκρισης της παράτασης.
            
            
               Άρθρο 2
               Η παρούσα σύσταση αρχίζει να ισχύει την ημερομηνία της έκδοσής της.
            
            
               ….,
               
                  
                     Για τη Μεικτή Επιτροπή ΕΕ-ΟΑΠ
                  
                  
                     Ο Πρόεδρος
                  
               
            
            
               (1)  ΕΕ L 187 της 16.7.1997, σ. 3.